Majoituimme ystävieni kanssa ensimmäistä kertaa Airbnb:n kautta. Tämä oli erittäin positiivinen kokemus. Maria E João vastasivat etukäteen esittämiimme kysymyksiin joka kerta supernopeasti ja ystävällisesti. Sovimme, että João noutaa meidät lentokentältä ja vaikka lentomme oli melkein 3 tuntia myöhässä, onnistuimme yhyttämään hänet kentältä ja pääsimme erittäin nopeasti ja kätevästi kohteeseen painavine laukkuinemme. João oli todella ystävällinen ja avulias ja hauska ja antoi vinkkejä Lissabonin paikoista ja ravintoloista.

Asunto oli juuri niin sympaattinen kuin miltä kuvissa näyttää. Sijainti oli loistava ja hauska sokkeloinen huonejärjestys juuri porukallemme sopiva. Netti toimi heti (tärkeää! ;) ja asunnolta löytyivät kartat ja muut tarvittavat materiaalit valmiina.

Ensimmäisenä iltana saimme nauttia aika myöhään mekkalasta kadulla, mutta seuraavat yöt olivat aivan rauhallisia.